Diari Oficial de la Generalitat Valenciana


Sumari del DOGV 9936, del 13-09-2024 (2024/9235)

RESOLUCIÓ de 28 d’agost de 2024, per la qual s'incrementa la quantia màxima de la convocatòria regulada mitjançant la Resolució de 9 d'abril de 2024, per la qual es convoquen les ajudes per a l'execució d'actuacions de mitigació i adaptació contemplades en els plans d'acció per al clima i l'energia sostenible (PACES) dels municipis de la Comunitat Valenciana, exercici 2024, adherits al Pacte de les alcaldies pel clima i l’energia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9235

CVE
:   VISN-S-0870-2382

Data del document
:   28-08-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

Anàlisi jurídica

L'Orde 16/2022, de 18 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, establix les bases reguladores per a la concessió d'ajudes a ajuntaments per a l'execució d'actuacions contemplades en els plans d'acció per al clima i l'energia sostenible (PACES) (DOGV 9456, 25.10.2022), que és modificada per l'Orde 1/2024, de 22 de febrer, de la Conselleria de Medi Ambient, Aigua, Infraestructures i Territori (DOGV 9801, 04.03.2024).

Esta última establix en la seua en base sexta, punt 4, que «l’import del gasto autoritzat podrà ser incrementat, amb caràcter previ a la resolució de les sol·licituds presentades, per l'òrgan que tinga atribuïda la competència per raó de la quantia de la modificació, sense que això done lloc a una nova convocatòria. L'efectivitat de la quantia addicional queda condicionada en la declaració de disponibilitat del crèdit en un moment anterior a la resolució de la concessió de les subvencions».

D'altra banda, la quantia total màxima de les ajudes a concedir en l'exercici 2024, d'acord amb el resolc sext, punt 2, de la convocatòria, es va establir inicialment en 1.500.000 euros en funció de la disponibilitat pressupostària llavors existent en la línia S1310, de l'aplicació pressupostària G01080203GE00000.442C00.7, del capítol VII dels pressupostos de la Generalitat 2024, al càrrec dels quals s'atorguen estes ajudes. En l'actualitat, una vegada finalitzats els terminis de presentació de sol·licituds i avaluades aquelles que, per complir els requisits, tindrien accés a les ajudes si les disponibilitats pressupostàries ho permeteren, s'ha constatat que esta dotació inicial és insuficient per a atendre-les íntegrament.

Finalment, amb la finalitat de salvar esta circumstància, el 4 de juliol de 2024 s'ha dictat la Resolució de la Conselleria d'Hisenda, Economia i Administració Pública, per la qual s'autoritza una transferència de crèdits des de la línia S1482 Inversions per a la valorització de bioresidus en forma de biogàs i biometà, a la línia S1310 Ajudes a actuacions contemplades en els plans d'acció per al clima i l'energia sostenible (PACES), les dos del capítol VII del programa 442C00 del pressupost de gastos vigent de la Conselleria de Medi Ambient, Aigua, Infraestructures i Territori, per l’import global de 375.000 euros (expedient 08.016/24).

En virtut del que s’ha exposat, i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions,

RESOLC

*Primer. Finançament de les ajudes*

Incrementar la quantia prevista en el resolc sext, Finançament, import global màxim i quantia individual, punt 1, de la Resolució de 9 d'abril de 2024, de la consellera de Medi Ambient, Aigua, Infraestructures i Territori, per la qual es convoquen les ajudes per a l'execució d'actuacions de mitigació i d’adaptació contemplades en els plans d'acció per al clima i l'energia sostenible (PACES) dels municipis de la Comunitat Valenciana, exercici 2024, adherits al Pacte de les alcaldies pel clima i l'energia, d’1.500.000 euros de dotació inicial fins a un import global màxim d'1.875.000 euros, en els mateixos termes que els que s'especifiquen en la resolució esmentada. Les xifres en euros de dotació inicial, increment i dotació final s’indiquen en el quadre següent:

|  |  |  |
| --- | --- | --- |
| Dotació d'ajudes per a actuacions contemplades en els plans d'acció per al clima i l'energia sostenible (PACES). Convocatòria 2024. Línia de subvenció S1310 | | |
| *Dotació inicial* | *Increment* | *Dotació final* |
| 1.500.000,00 | 375.000,00 | 1.875.000,00 |

  

*Segon. Entrada en vigor*

Esta resolució entrarà en vigor l'endemà de la publicació en el *Diari Oficial de la Generalitat Valenciana*.

Contra la present resolució, que esgota a la via administrativa, podrà interposar-se en el termini d'un mes, un recurs potestatiu de reposició davant de l'òrgan que va dictar la resolució, de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'estime oportú.

  

València, 28 d'agost de 2024

Vicente Martínez Mus

Conseller de Medi Ambient, Infraestructures i Territori